Document ID: /roh_data/filtered/fineweb-2-filterrobots_roh.jsonl.gz/26677

I saja legitim da cumbinar acziuns d'agid cun ils interess svizzers e damain cun la migraziun. Quai ha il schef da la DEZA Manuel Sager durant la «Samstagsrundschau» da radio SRF. Vinavant ha el ditg, che la cooperaziun al svilup e la solidaritad tutgian tar l'identitad da la Svizra.
Focussar pli ferm
En gievgia ha il cusseglier federal Ignazio Cassis preschentà la nova orientaziun da l'agid da svilup svizzer. Resumà curt: Els sa vulan focussar sin pli paucs pajais, per avair in effect pli ferm.
Per ils onns 2021 fin 2024 saja planisà d'investir 11,37 milliardas francs en l'agid da svilup. Quels vul la confederaziun partir or en quatter regiuns geograficas:
- Africa dal Nord ed Orient central
- Africa subsahara
- Asia Centrala, dal Sid e dal Sidost
- Europa Orientala
Da l'America Latina sa vulan els retrair. La Svizra saja preschent en numerus pajais. Uschia saja il ristg da sfarlattar pli grond.
Temas centrals
Ils temas centrals da l'agid duai esser la creaziun da plazzas da lavur, il cumbat cunter la midada dal clima sco era il cumbat cunter raschuns da migraziun.
RR novitads 14:00